ဒေးဗစ် ဝိုက်စ်

**ဒေးဗစ် ဝိုက်စ်** (၊ ခေါ် **ဒေ့ဗ် ဝိုက်စ်**) သည် ဗြိတိသျှ ဗီဒီယိုဂိမ်း တေးရေးဆရာနှင့် ဂီတပညာရှင်တစ်ဦး ဖြစ်သည်။ အထူးသဖြင့် *Donkey Kong Country* ဂိမ်းစီးရီးများအတွက် ရေးစပ်ခဲ့သော ဂီတများကြောင့် နာမည်ကြီးခဲ့ပြီး၊ သူ၏ ထူးခြားသော ဟန်ပန် ဖန်တီးမှု စတိုင်ကြောင့် လူသိများခဲ့သည်။

## အစောပိုင်း ဘဝနှင့် ပညာရေး 
ဝိုက်စ်၏ ပထမဆုံး တီးခတ်တတ်ခဲ့သော တူရိယာ မှာ စန္ဒရားဖြစ်ပြီး၊ ၎င်းနောက် တံပိုးနှင့် နောက်ပိုင်းတွင် ဒရမ်ကို တီးတတ်လာခဲ့သည်။ ငယ်ဘဝ က တီးဝိုင်းများတွင် ပါဝင်ခဲ့ဖူးသည်။

သူ၏ ပထမဆုံး တရားဝင် ဗီဒီယိုဂိမ်းတေးဂီတမှာ ၁၉၈၇ ခုနှစ်က ထွက်ရှိခဲ့သော *Slalom* ဂိမ်းအတွက်ဖြစ်သည်။ ထိုအချိန်က သူကျေနပ်အားရခဲ့သည်ဟု ဆိုသည်။

### NES ခေတ်၏ စိန်ခေါ်မှုများ 
NES (Nintendo Entertainment System) ခေတ်တွင် ဂီတရေးစပ်ရခြင်းမှာ အလွန်တရာ ခက်ခဲသော စိန်ခေါ်မှုများနှင့် ပြည့်နှက်နေခဲ့သည်။ Memory ပမာဏ နည်းပါးခြင်း၊ Hardware ကလည်း "တံခါးဘဲလ်အဆင့်" လောက်ထိ ရိုးရှင်းလွန်းခြင်းတို့ကြောင့်ဖြစ်သည်။ သို့သော်ငြားလည်း သူက ဤသို့သော စိန်ခေါ်မှုများကို ကြိုက်နှစ်သက်ပြီး ဖန်တီးမှုများကို အကောင်းဆုံးဖြစ်အောင် အတတ်နိုင်ဆုံး ကြိုးစားခဲ့သည်။

### SNES ခေတ်သို့ ကူးပြောင်းခြင်း 
SNES (Super Nintendo Entertainment System) ရောက်တော့မှ ပိုပြီး လွတ်လပ်မှု ရလာခဲ့သည်။ သူက "SNES ကတော့ ကျွန်တော့်ကို သံစုံတီးဝိုင်းတစ်ခု ပေးလိုက်သလိုပါပဲ" ဟု ပြောခဲ့သည်။ သို့သော်ငြားလည်း samples များအတွက် 64K memory သာ ရှိသောကြောင့် စိန်ခေါ်မှု ရှိနေဆဲဖြစ်သည်။ သူက ဤနည်းပညာ၏ ကန့်သတ်ချက်များကို အစွမ်းကုန် တွန်းအားပေးပြီး ဂီတများကို ဖန်တီးခဲ့သည်။ Memory ချွေတာရန်အတွက် MIDI အစား Hex (ကွန်ပျူတာကုဒ်) နှင့် လက်ရေးရေးသားသည့် နည်းလမ်းကို အသုံးပြုခဲ့သည်။

#### DKC2 ရဲ့ ထူးခြားချက်များ 
"Aquatic Ambiance" သီချင်းက သူ၏ စိတ်ခံစားမှုပိုင်းရော၊ နည်းပညာပိုင်းအရပါ အကြိုက်ဆုံး လက်ရာဖြစ်သည်။ ဤသီချင်းကို ဖန်တီးရန်အတွက် waveforms များနှင့် low-level programming များကို စမ်းသပ်ရင်း ၅ ပတ်လောက် အချိန်ယူခဲ့ရသည်။ ဂိမ်းကို ခဏရပ်ထားချိန်တွင်ပင် ဂီတဆက်ဖွင့်နေအောင် လုပ်ခဲ့သည်ကလည်း memory နည်းပါးသောကြောင့် နောက်ဆုံးမိနစ်တွင် ရုတ်တရက် ဆုံးဖြတ်ခဲ့ရသည်။ "Stickerbush Symphony" ကလည်း iconic ဖြစ်သည်။ "Haunted Hall" ကတော့ ရုရှားတေးရေးဆရာများ၏ လွှမ်းမိုးမှုခံရပြီး  tempo အမြန်ပုံစံရှိကာ hex နှင့် ရေးသားခဲ့ရသည်။ "Crooks March" ကိုတော့ Prokofiev ၏ လွှမ်းမိုးမှုနှင့် ပြင်သစ်ခရာသံများ အသုံးပြုခဲ့သည်။

### ကိုယ်ပိုင်စီမံကိန်းများ 
*Tengami* (တရားထိုင်သကဲ့သို့ နူးညံ့သော စတိုင်)၊ *Sorcery!* နှင့် *Snake Pass* (အပူပိုင်းဒေသ၊ အမေဇုန်တောအုပ်ဆန်ဆန်၊ သဘာဝအသံများ၊ ဝါးမာရင်ဘာ၊ shakers၊ ဂစ်တာများ) တို့အတွက်လည်း ရေးစပ်ခဲ့သည်။

### လက်ရှိလုပ်ငန်းများ 
သူသည် လက်ရှိတွင် စီမံကိန်းသုံးခုကို လုပ်ဆောင်နေပြီး အဲ့ဒီထဲက တစ်ခုကတော့ ၁၉၈၀ ပြည့်လွန်နှစ်များက rock ဂီတစတိုင်ဖြစ်ကာ နောက်တစ်ခုကတော့ တရားထိုင်စတိုင် ဂီတဖြစ်သည်။ NDA တွေ လက်မှတ်ထိုးထားသောကြောင့် အများကြီး မပြောထုတ်နိုင်သေးပေ။ မကြာသေးခင်ကမှ *Tamarin*၊ *Everhood: Eternity Edition*၊ *Ratatan*၊ *Nikoderiko: The Magical World*၊ *Gimmick! 2*၊ *Lucid*၊ *99 Fails* စသော ဂိမ်းများအတွက် လုပ်ကိုင်ခဲ့သည်။

ပရိသတ်များက သူ့ကို "superstar" ဟု ခေါ်ကြသော်ငြား သူ့ကိုယ်သူတော့ ဤသို့ မမြင်ပေ။

သူသည် *Super Smash Bros.* ဂိမ်းစီးရီးတွင် သီချင်းပါဝင်ခြင်း (သို့မဟုတ် remix လုပ်ခြင်း) ခံရသော ပထမဆုံး အနောက်တိုင်းတေးရေးဆရာ ဖြစ်သည်။

သူ့လက်ရာများကို သူဂုဏ်ယူသည်။ သို့သော် ရေးသော သီချင်းတိုင်း၊ လုပ်သော ဂိမ်းတိုင်း ပိုပြီး ကောင်းမွန်အောင် ကြိုးစားနေဆဲဖြစ်သည်။ သူ၏ အကောင်းဆုံးလက်ရာကို မရေးရသေးဟုတောင် ထင်နေသည်။

## လက်ရာ
### ဖျက်သိမ်း
## ကိုးကား 
## ပြင်ပလင့်ခ်များ 
* တရားဝင်ဝက်ဘ်ဆိုက်
*